Íslenskuverðlaun unga fólksins eru veitt í tilefni Dags íslenskrar tungu , sem haldinn er hátíðlegur árlega á fæðingardegi Jónasar Hallgrímssonar 16. nóvember . Verðlaununum er ætlað að auka áhuga grunnskólanema í Reykjavík á íslenskri tungu og hvetja þá til framfara í tjáningu í töluðu og rituðu máli . Það var háðtíðleg stund í Norðurljósasal Hörpu síðastliðinn laugardag þegar margir nemendur úr grunnskólum Reykjavíkur veittu verðlaunum viðtöku . Tveir nemendur úr Selásskóla voru tilnefndir . Það voru þau Lilja Bríet Sigurðardóttir 2. bekk sem var tilnefnd fyrir að leggja metnað í að bæta sig í lestri og fyrir að taka miklum framförum í vinnubrögum tengdum ritun íslensku og Örlygur Dýri Olgeirsson 6. bekk , sem tilnefndur var fyrir að vera fróðleiksfús og áhugasamur um námið og leggja sig fram við að skilja orð sem eru flókin í lesmáli eða orðræðu . Við erum ákaflega stolt af þessum nemendum okkar og óskum þeim og aðstandendum þeirra innilega til hamingju með verðlaunin . Myndir